=== Vandreår ===
Som renommeret italiensk komponist modtog Gluck i 1745 en opfordring til at besøge London<ref name="Salm 812"/> og arbejdede ved [[Haymarket Theatre]]. Forsøget med operaopførelser der mislykkedes ganske vist, men rejsen fik for Gluck betydning derved, at han i Paris stiftede bekendtskab med den nationale franske opera ([[Jean-Baptiste Lully]] og [[Jean-Philippe Rameau]]), der ganske anderledes end den italienske havde bevaret den musikdramatiske idé — og i London lærte [[Georg Friedrich Händel|Händels]] musik at kende.<ref name="Salm 812"/> Allerede året efter engagerede han sig ved det [[Pietro Mingotti|Mingottiske Operaselskab]] og rejste med dette i tre år som kapelmester og besøgte blandt andet Dresden, Hamburg, Prag og København.<ref name="Svensk uppslagsbok, Malmö 1932"/> De vigtigste arbejder fra disse "vandreår", i hvilke i øvrigt også Glucks ægteskab med Marianna Pergin falder, er "''Telemacco''" fra 1750 og "''Clemenza di Tito''" fra 1752.<ref name="Salm 812"/>
Walhalla